# A leleplezett Vatikán

### A Wikipédiából, a szabad lexikonból.

A könyv borítója

A leleplezett Vatikán Paul L. Williams író oknyomozó stilusban megírt könyve, amely a katolikus egyház, a pápaság és egyben Vatikán állam 20. századi történetét írja le részletes pénzügyi és politikai elemzésekkel.

## [szerkesztés] A könyv témája

A 20. század elejére A katolikus egyház vagyona és tekintélye, világi dicsősége, az azt megelőző korszakhoz képest jelentéktelenre csökkent. A reformáció miatt az Észak-Európából beáramló adók, hűbéri járulékok, örökségek és adományok elapadtak. A felvilágosodás is további pénzügyi gondokat okozott. A francia forradalmat követően az egyházi vagyonok Franciaországban a nemzet rendelkezése alá vonták és megtiltották a francia püspököknek, hogy a pápának addig küldött szokásos „római adót” fizessék. Az Olasz nemzeti egység megteremtése után 1860-ra a pápa a római székhelyű Lazio kivételével minden itáliai területét és birtokát elvesztette. Az 1910-es 1920-as években A katolikus egyház gazdasági és befolyásbeli mélyponton volt. Ebben az időben ismerte fel Benito Mussolini, hogy a katolicizmus jó szolgálatot tehet politikai előmenetelében és pozíciója megszilárdításában. A könyv tárgyalja a Vatikánnak egyes diktatúrákkal kötött szerződéseit, például az 1929-es lateráni egyezményt és az 1933-as német-vatikáni konkordátumot.

Rövid részlet a könyvből:

  „1977-ben, kevéssel a halála előtt VI. Pál azt mondta: »A sátán füstje beszivárgott a templomokba. Körüllengi az oltárt.« Mikor lépett be a sátán a római katolikus egyház szentélyébe? Mikor vettek diadalt a pokol kapui az egyház fölött? Egyesek szerint a lateráni egyezmény 1929. február 22-i aláírásakor. Mások egy jóval korábbi dátumra mutatnak, egy 312. évi tiszta, októberi reggelre, amikor Miltiades, Róma hajlott korú, megviselt püspöke térdet hajlott Konstantin római császár előtt, hogy egyháza elnyerje a mérhetetlen gazdagság és hatalom ígéretét.”

A könyvben jelentősek kritikai részek és ilyen fogalmazási módok is találhatóak, mint például: "Vatikán Rt.", "haramia állam". Tehát mint a címe is jelzi, nem fest kedvező képet a Vatikánról, sem a katolikus egyházról. Történelmi dokunemtumokkal alátámasztva a szerző kritizálja a Vatikán náci és olasz maffia kapcsolatait is.

## [szerkesztés] Tartalomjegyzék

- Bevezetés: Koldusból királyfi
1. Mussolini Adománylevele
2. A csodálatos pénzszaporítás
3. A mammon diadala
4. A Vatikáni Bank megalapítása
5. A katolikus Horvátország és a náci arany
6. Kincsek a „patkányjáratokon” át
7. Mérhetetlen gazdagság
8. A rózsaszín pápa
9. Montini utolsó szalmaszála
10. Az ifjú cápa
11. A titkos társaság
12. Barátok közt
13. A meghamisított egyház
14. A „Vatikán Rt.” összeomlása
15. Halálra szánva
16. Az Ambrosiano-ügy
17. Tájkép csata után
18. Minden a régiben
19. Bevehetetlen erődítmény
Utószó: És így tovább
I. Függelék A pápák listája
II. Függelék A lateráni egyezmény
III. Függelék Konkordátum a szentszék és a Német Birodalom között
Jegyzetek

## [szerkesztés] Más Vatikánnal és a pápasággal foglalkozó könyvek

Peter de Rosa: Krisztus helytartói – A pápaság árnyoldalai ISBN 963 7628 00 2

## [szerkesztés] Külső hivatkozások

- Williams, Paul L.: A leleplezett Vatikán, Prometheus Books, 2004, ISBN 1591020654
- A Vatikán pénzügyei
- Két per is apaszthatja a Vatikán anyagi és erkölcsi tőkéjét
- Pápák és zsarnokok

A lap eredeti címe "http://hu.wikipedia.org../../../a/_/l/A_leleplezett_Vatik%C3%A1n_b6b4.html"

Kategóriák: Könyvek | Kereszténység

##### Views

- Szócikk
- Vitalap
- Aktuális változat

##### Keresés